PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 10.03.1999

Nr.16


                                                     RAPORT

asupra proiectului de Lege pentru aprobarea 

Ordonanţei Guvernului nr.10/1999 pentru completarea

Ordonanţei Guvernului nr.32/1995 privind timbrul judiciar. 

                      În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată cu dezbaterea în fond a proiectului de Lege pentru aprobarea Ordonanţei Guvernului nr.10/1999 pentru completarea Ordonanţei Guvernului nr.32/1995 privind timbrul judiciar, trimis cu adresa nr.16 din 2 februarie 1999, înregistrată sub nr.64/XVIII/11 din 2 februarie 1999.



Consiliul Legislativ a avizat favorabil proiectul de ordonanţă cu avizul nr.60 din 21 ianuarie 1999. 



Potrivit prevederilor art. 57 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege în şedinţa din 10 martie 1999, constatînd că, prin ordonanţă se urmăreşte asigurarea posibilităţii de efectuare a cheltuielilor pentru acţiunile de protocol şi din veniturile încasate de Ministerul Justiţiei din timbrul judiciar, ca venituri extrabugetare.



În urma dezbaterilor, membrii comisiei au hotărât, cu majoritate de voturi,ca proiectul de lege să fie supus plenului Camerei Deputaţilor, spre dezbatere şi adoptare, în forma prezentată. 



În raport de obiectul şi conţinutul său, acest proiect de lege face parte din categoria legilor ordinare. 

                    PREŞEDINTE,                                          SECRETAR,   

               Emil Teodor Popescu                                 Grădinaru Nicolae   

